钦定古今图书集成/明伦汇编/官常典/第650卷 > 何如礼
## 钦定古今图书集成/明伦汇编/官常典/第650卷 > 何如礼

按《宁波府志》：“如礼字谦六，万历二十三年领乡荐，教
谕海陵，擢资阳令。见圣宫颓朽，捐俸葺之。县城及四
司俱圯，窃叹曰：‘前宰是者，独无城社之责乎’？皆更新
之。”蜀中旧习，男甫十龄，父即自娶其妇，迨十五六，始
归之于子。如礼痛禁之，俗渐革，远迩咸称德化。在官
不留一疑狱，不受一私钱，以不善事上官，即挂冠归。